अभिभाषक संघ ने कहा- खराब सड़क सुधारो
ब्यावरा|इंदौर नाका गायत्री मंदिर से लेकर पुरानी तहसील परिसर के बीच सड़क की हालत खराब बने रहने से सैकड़ों लोगों के साथ कोर्ट पहुंचने वाले पक्षकारों को भी परेशानियां बनी रहती हैं।
जानकारी के अनुसार बीते कई समय से सड़क निर्माण के लिए काम नहीं हुआ। इससे रास्ते की हालत अब अधिक खराब हो चुकी है। इस पर गुरुवार दोपहर अभिभाषक संघ अध्यक्ष सुरेंद्र सिंह कुशवाह, एडवोकेट केसी नागर, सचिव जितेंद्र जोशी, शिशुपाल राणा, अनुराग भार्गव, अंकुर राजन, राजेंद्र यादव आदि ने नगर पालिका में नपा अध्यक्ष अखिलेश जोशी से सड़क की हालत ठीक कराने की मांग रखी। साथ ही कोर्ट परिसर में वाहन पार्किंग व्यवस्था के लिए चैनल लगवाने के साथ लेट बाथ निर्माण की मांग की। इस पर नपा अध्यक्ष श्री जोशी ने जल्द काम शुरू कराने का आश्वासन दिया। उम्मीदें जताई जा रही है कि अगले कुछ दिनों के बीच खराब मार्ग पर सड़क निर्माण के साथ अन्य कार्य शुरू हो जाएंगे।
hin_Deva hin_Deva hin_Deva